CELEX: 32019R1404
Language: da
Date: 2019-09-06 00:00:00
Title: Kommissionens gennemførelsesforordning (EU) 2019/1404 af 6. september 2019 om tarifering af visse varer i den kombinerede nomenklatur

13.9.2019   
               
               
                  DA
               
               
                  Den Europæiske Unions Tidende
               
               
                  L 236/14
               
            
         KOMMISSIONENS GENNEMFØRELSESFORORDNING (EU) 2019/1404
         af 6. september 2019
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. september 2019.
            
               
                  På Kommissionens vegne
               
               
                  For formanden
               
               Stephen QUEST
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering
                        (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        Et par spidser bestående af plast og metal (stål med en spids af wolfram), der er specielt konstrueret til at blive fastgjort til stavgangsstave med et kliksystem.
                        Se billedet (*1).
                     
                     
                        9506 91 90 
                     
                     
                        Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 3 til kapitel 95 samt teksten til KN-kode 9506 , 9506 91  og 9506 91 90 .
                        Stavgangsstave kan ikke betragtes som spadserestokke og lign. henhørende under pos. 6602 . De objektive kendetegn for stavgangsstave adskiller sig fra spadserestokke henhørende under pos. 6602 , da de er beregnet til at blive brugt parvis til at skubbe kroppen fremad i lighed med bevægelsen i langrendsskiløb. Grebene udgør lodrette forlængelser af stavene og svarer til grebene på langrendsskistave, hvorimod grebene på spadserestokke er vandrette forlængelser, der giver brugerne mulighed for at lægge deres vægt på stokken.
                        Stavgang adskiller sig fra almindelig gang, da den øverste del af kroppen aktiveres for at skubbe kroppen fremad ved hjælp af stavene, og kan derfor betragtes som en fysisk øvelse, jf. pos. 9506 .
                        Spidserne har en karakteristisk form og konstruktion samt et særligt fastgørelsessystem, der gør, at de er udelukkende eller hovedsageligt bestemt til brug sammen med stavgangsstave (artikler henhørende under pos. 9506 ) i henhold til bestemmelse 3 til kapitel 95. Tarifering under pos. 6603  som dele til spadserestokke henhørende under pos. 6602  er derfor udelukket i henhold til bestemmelse 1 c) til kapitel 66.
                        Spidserne skal derfor tariferes under KN-kode 9506 91 90  som dele til redskaber og rekvisitter til almindelige fysiske øvelser.
                     
                  
               (*1)  Billedet er kun vejledende.